section_heading: Ilustracije i omot albuma
paragraph_text: Ilustracije je izradio Yorke u suradnji s dugogodišnjim Radioheadovim suradnikom Stanleyjem Donwoodom.<ref> Donwood je planirao načiniti uljene portrete članova Radioheada slijedeći stil Gerharda Richtera, ali je tu ideju naknadno odbacio: "Nikad se prije nisam bavio uljenim slikarstvom i nisam Gerhard Richter, tako da je to dovelo do niza katastrofalnih slika."<ref> Kao što je bio slučaj s prethodnim Radioheadovim albumima, Donwood je radio na ilustracijama dok je skupina snimala pjesme u blizini; zbog glazbe je zamislio "ogromne, višebojne katedrale drveća s čijih grana odjekuje glazba dok se u magli skriva čudno životinjsko carstvo".